**Szombathely Megyei Jogú Város Önkormányzata Közgyűlésének**

**40/2021. (XII.22.) önkormányzati rendelete**

**a Szombathely Megyei Jogú Város Önkormányzata által adományozható kitüntetésekről szóló 7/2016. (III.1.) önkormányzati rendelet módosításáról**

Szombathely Megyei Jogú Város Önkormányzatának Közgyűlése a Magyarország címerének és zászlajának használatáról, valamint állami kitüntetéseiről szóló 2011. évi CCII. törvény 24. § (9) bekezdésében kapott felhatalmazás alapján, az Alaptörvény 32. cikk (1) bekezdés i) pontjában megállapított feladatkörében eljárva a következőket rendeli el:

**1. §**

A Szombathely Megyei Jogú Város Önkormányzata által adományozható kitüntetésekről szóló 7/2016. (III.1.) önkormányzati rendelet (a továbbiakban: Rendelet) 1. § (2) bekezdés c) pontja a következő ce) alponttal egészül ki:

*[Az (1) bekezdés c.) pontjában meghatározottak szerint a Közgyűlés az egyes szakterületeken az alábbi szakmai díjakat alapítja:
a kultúra területén a]*

„*ce)* Szombathelyért Sajtódíjat;”

**2. §**

A Rendelet a következő alcímmel egészül ki:

**„Szombathelyért sajtódíj"**

**16/A. §**

(1) A „Szombathelyért Sajtódíj” adományozható annak a természetes személynek, aki a szombathelyi nyomtatott vagy elektronikus sajtóban végzett tartósan magas színvonalú tevékenységével hozzájárul a város lakosságának hiteles tájékoztatásához, továbbá Szombathely népszerűsítéséhez.

(2) A díjat évente egy személy kaphatja.

(3) A díjjal az Önkormányzat oklevelet ajándékoz. A díjhoz jutalomösszeg nem jár.”

**3. §**

A Rendelet 36. § (2) bekezdése a következő e) ponttal egészül ki:

*(A kitüntetési javaslatokat az erre a célra rendszeresített nyomtatványon minden év augusztus 31-ig kell a polgármester részére megküldeni, kivéve)*

„*e)* a rendelet 16/A. §-ában meghatározott "Szombathelyért Sajtódíj" esetében minden év január 31. napjáig.”

**4. §**

(1) Rendelet 39. § (3) bekezdés g) pontja helyébe a következő rendelkezés lép:

*(A rendeletben meghatározott díjak átadására minden évben ünnepélyes keretek között kerül sor:)*

„*g)* a kultúra területén adományozható egyéb kitüntetések esetében - a "Szombathelyért Sajtódíj" kivételével - a kultúra napja (január 22.) alkalmából;”

(2) A Rendelet 39. § (3) bekezdése a következő l) ponttal egészül ki:

*(A rendeletben meghatározott díjak átadására minden évben ünnepélyes keretek között kerül sor:)*

„*l)* a "Szombathelyért Sajtódíj" esetében a Magyar Sajtó Napján (március 15.).”

**5. §**

A Rendelet 35. § (1) bekezdés i) pont nyitó szövegrészében a „13-16. §-aiban” szövegrész helyébe a „13-16/A. §-aiban” szöveg lép.

**6. §**

Ez a rendelet a kihirdetését követő napon lép hatályba.

|  |  |
| --- | --- |
| **/: Dr. Nemény András :/polgármester** | **/: Dr. Károlyi Ákos :/jegyző** |

A rendelet a Polgármesteri Hivatal hirdetőtábláján történő kifüggesztés útján a mai napon kihirdetésre került.

Szombathely, 2021. december 22.

 **/: Dr. Károlyi Ákos :/**

 **jegyző**